**DĖL ROKIŠKIO JUOZO TUMO-VAIŽGANTO GIMNAZIJOS STRUKTŪROS PERTVARKYMO**

2021 m. balandžio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu, Lietuvos Respublikos švietimo įstatymo 44 straipsnio 4 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendruoju planu, patvirtintu Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Rokiškio rajono savivaldybės tarybos 2021 m. kovo 26 d. sprendimu Nr. TS-57 „Dėl sutikimo reorganizuoti Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos“,

Rokiškio rajono savivaldybės taryba n u s p r e n d ž i a:

1. Pertvarkyti 2021 m. rugsėjo 1 d. Rokiškio Juozo Tumo-Vaižganto gimnazijos struktūrą:

1.1. įsteigti:

1.1.1. Suaugusiųjų ir jaunimo skyrių;

1.1.2. VšĮ Rokiškio psichiatrijos ligoninės mokymo skyrių;

1.2. vykdyti šias programas: pagrindinio ugdymo pirmosios dalies, suaugusiųjų pradinio ugdymo, suaugusiųjų pagrindinio ugdymo, akredituotą suaugusiųjų vidurinio ugdymo, valstybinės lietuvių kalbos ir Lietuvos Respublikos Konstitucijos pagrindų, neformaliojo suaugusiųjų švietimo.

2. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO JUOZO TUMO-VAIŽGANTO GIMNAZIJOS STRUKTŪROS PERTVARKYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Rokiškio Juozo Tumo-Vaižganto gimnazijos struktūrą ir įsteigti Suaugusiųjų ir jaunimo bei VšĮ Rokiškio psichiatrijos ligoninės mokymo skyrius.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas, patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“.

**Sprendimo projekto esmė.**

 Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrajame plane numatyta iki 2021 m. rugpjūčio 31 d. reorganizuoti Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos, todėl Rokiškio Juozo Tumo-Vaižganto gimnazijos struktūra 2021 m. rugsėjo 1 d. bus pertvarkyta ir įsteigti Suaugusiųjų ir jaunimo bei VšĮ Rokiškio psichiatrijos ligoninės mokymo skyriai ir pradėtos vykdyti šios programos: pagrindinio ugdymo pirmosios dalies, suaugusiųjų pradinio ugdymo, suaugusiųjų pagrindinio ugdymo, akredituotą suaugusiųjų vidurinio ugdymo, valstybinės lietuvių kalbos ir Lietuvos Respublikos Konstitucijos pagrindų, neformaliojo suaugusiųjų švietimo.

Skyriuose 2021 m. rugsėjo 1 d. planuojama: 6 klasių komplektai, 6 neakivaizdinio mokymosi grupės; 93 mokiniai.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano įgyvendinimas; Rokiškio suaugusiųjų ir jaunimo mokymo centro perduotų funkcijų vykdymo užtikrinimas; racionalus savivaldybės lėšų naudojimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Optimizuotas Rokiškio suaugusiųjų ir jaunimo mokymo centro ir Rokiškio Juozo Tumo-Vaižganto gimnazijos valdymas, užtikrinant kokybišką gimnazijai priskirtų funkcijų vykdymą, siekiant geresnės ugdymo kokybės bei  efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė